CELEX: C2006/165/21
Language: lt
Date: 2006-07-15 00:00:00
Title: Byla C-180/06  2006 m. balandžio 7 d. Oberlandesgericht Wien  (Austrija) pateiktas prašymas priimti prejudicinį sprendimą byloje  Renate Ilsinger prieš Martin Dreschers (Schlank & Schick GmbH bankroto administratorius)

15.7.2006   
            
            
               LT
            
            
               Europos Sąjungos oficialusis leidinys
            
            
               C 165/12
            
         2006 m. balandžio 7 d.Oberlandesgericht Wien (Austrija) pateiktas prašymas priimti prejudicinį sprendimą byloje Renate Ilsinger prieš Martin Dreschers (Schlank & Schick GmbH bankroto administratorius)
   
   (Byla C-180/06)
   (2006/C 165/21)
   Proceso kalba: vokiečių
   Prašymą priimti prejudicinį sprendimą pateikęs teismas
   Oberlandesgericht Wien
   Šalys pagrindinėje byloje
   
      Ieškovė: Renate Ilsinger
   
      Atsakovas: Martin Dreschers (Schlank & Schick GmbH bankroto administratorius)
   Prejudiciniai klausimai
   
               1.
            
            
               Ar Austrijos Konsumentenschutzgesetz (KSchG), BGB1 1979/140, 5 straipsnio j punktu, pakeistu Austrijos Fernabsatz — Gesetz, BGB (1) I 1999/185, I straipsnio 2 dalimi, vartotojams suteikta teisė reikalauti iš įmonių tariamai laimėto prizo, jei šios konkretų vartotoją informuoja (informavo) apie apgaulingą laimėjimą ar siunčia (išsiuntė) kitokį panašų pranešimą, ir šiuose pranešimuose yra (buvo) informacijos leidžiančios tikėti, kad vartotojas laimėjo tam tikrą prizą, laimėjimo reikalavimo nesiejant su prekių užsakymu ar tik bandomuoju užsakymu ir neužsakius prekių, bet kai pranešimo gavėjas reikalauja prizo, yra sutartinė teisė arba jai prilyginama teisė 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo1 15 straipsnio 1 dalies c punkto prasme?
            
         Jeigu į pirmąjį klausimą būtų atsakyta neigiamai:
   
               2.
            
            
               Ar egzistuoja Reglamento (EB) Nr. 44/2001 15 straipsnio 1 dalies c punkte nustatyta reikalavimo teisė, jei teisė gauti laimėjimą nors ir nepriklausė nuo prekių užsakymo, tačiau pranešimą gavęs asmuo vis dėlto prekes užsisakė?
            
         
      (1)  OL L 12, p. 1